Datum: 20. 5. 2016

**UL FGG ŠTUDENTOM in ZAPOSLENIM**

**VABILO NA DELAVNICO O PROMOCIJI ZDRAVJA in MIŠIČNO KOSTNIH OBOLENJIH**

Vabimo vas na teoretično-praktično delavnico o promociji zdravja na delovnem mestu v gradbenih dejavnosti, ki bo potekala **24. maja 2016, z začetkom ob 14:00 uri**, v učilnici II/6, na lokaciji Jamova 2, 1000 Ljubljana. Delavnica se predvidoma zaključi 15.30.

Na delavnici boste izvedeli kaj je promocija zdravja in kako lahko z majhnimi spremembami sami pripomorete k bolj zdravemu delovnemu mestu, s poudarkom na preventivi za mišično-kostna obolenja, ki so najpogostejši vzrok bolezni v teh gradbenih dejavnostih (še posebej izstopa (M54) Bolečina v hrbtu -dorzalgija)). Seznanjeni boste tudi z informaciji kako organizirat v podjetju ali družbi promocijo zdravja na delovnem mestu. Predstavili in skupaj z vami bomo izvedli nekaj preventivnih vaj, s katerimi lahko sami zmanjšate posledice dela na gradbišču ali v proizvodnji gradbenega materiala.

Program predavanja z začetkom ob **14.00 uri v učilnici II/6 :**

1. Uvod – nosilec predmeta Operativno gradbeništvo, 5 *min*
2. Predstavitev projekta in promocije zdravja na delovnem mestu – *Oskar Komac, SDGD Slovenije (nacionalni panožni sindikat), 5 min*
3. Predstavitev poslanstva GZS ZGIGM in letnih aktivnosti in  
   Predstavitev krajše panožne statistike in podatkov odsotnosti zaradi bolniških staležev in najpogostejših bolezni v gradbenih dejavnostih – *Valentina Kuzma, samostojna svetovalka pri GZS ZGIGM, 15 min*
4. Izjava o varnosti in zdravju pri delu – vloga delavca – *Stanko Ožbot, varnostni inženir, VZD ZBORNICA, 10 min*
5. Aktivnosti inšpektorata za delo in letni inšpekcijski pregledi varnosti in zdravja pri delu, *predstavnik Inšpektorata za delo RS (E NI POTRJENO)*
6. Kako lahko sami prispevamo k zmanjšanju posledic dela v gradbenih dejavnostih - aktivna delavnica z vajami za krepitev zdravja in izboljšanju počutja– *Andrea Backović Juričan,* dipl*. del. ter., viš. fiziot., univ. dipl. org, Nacionalni inštitut za javno zdravje, 60 min*
7. Zaključek – povzetek delavnice, ideje, predstavitev in izročitev še drugih PZDM gradiv – *Oskar Komac SDGD Slovenije - 5 min*

*Gradbeništvo in industrija gradbenega materiala sta dejavnosti, kjer bi za zdravju prijazna delovna mesta morali skrbeti dnevno oz. bi delo morali biti organizirano tako, da je čim manj nevarno za zdravje delavca, zaradi česar se mu posledično delovna storilnost ne bo prekomerno zmanjševala. Pomembno je, da s promoviranjem in tudi konkretnimi ukrepi podjetja organizirajo spodbujanje preventivnih ravnanj pri delavcih, saj bi z njimi lahko v daljšem obdobju omogočili doseganje delovnih rezultatov in bolj zdravo življenje tudi v starosti.*

Splošno o promociji zdravja na delovnem mestu: <https://zrnozdravja.si/>

Vljudno vabljeni! Za projekt promocije zdravja, projektni konzorcij:

**SDGD Slovenije**

**GZS ZGIGM**

**Zbornica VZD**